《入栈纪行四首 其四》
明代·杨思圣

客子悲远道，旅途未遑安。整装凌晨发，带雨度柴关。

滩石相舂激，云生暗峰峦。步滑屡欹仄，衣湿何时干。

强颜慰僮仆，谈笑轻波澜。中情默自伤，何能驾羽翰。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。